b'\n_START_ARTICLE_\nGlock 35\n_START_SECTION_\nZgodovina\n_START_PARAGRAPH_\nPi\xc5\xa1tola je nastala v avstrijskem podjetju Glock Gmbh. Nastala je zaradi potreb \xc5\xa1portnih strelcev po oro\xc5\xbeju, ki bi uporabljalo mo\xc4\x8dno strelivo in bi imelo kljub temu veliko kapaciteto okvirja.\n_START_SECTION_\nOpis\n_START_PARAGRAPH_\nGlock 35 je v bistvu izpeljanka pi\xc5\xa1tole Glock 34, od katerega se lo\xc4\x8di le po ve\xc4\x8djem kalibru (Glock 34 je narejen v kalibru 9 mm Luger). Pi\xc5\xa1toli sta nastali zaradi \xc5\xbeelje IPSC strelcev in so tudi narejene za standardno skupino te panoge. Pi\xc5\xa1tola ima vgrajen striker, ki zamenjuje udarno kladivo in iglo. Ima modificiran Peter/Browningov cevni zaklepni mehanizem;\xc2\xa0\xc2\xbbsafe action semi-double action\xc2\xab\xc2\xa0spro\xc5\xbeilni sistem in tri tovarni\xc5\xa1ko vgrajene varovalke, ki omogo\xc4\x8dajo varno no\xc5\xa1njo. Pi\xc5\xa1tola ima heksagonalno cev z desnim navojem, kar podalj\xc5\xa1uje \xc5\xbeivljenjsko dobo cevi in pove\xc4\x8duje natan\xc4\x8dnost._NEWLINE_Glock 35 ima polimeri\xc4\x8dno ogrodje, cev, zaklep in ve\xc4\x8dina notranjih delov pa je iz oja\xc4\x8denega jekla. Pi\xc5\xa1tola ima dokaj \xc5\xa1iroko le\xc5\xbei\xc5\xa1\xc4\x8de naboja, kar je po eni strani prednost, ker oro\xc5\xbeje sprejme vsak naboj (tudi ponovno napolnjen) brez te\xc5\xbeav. Te\xc5\xbeave pa so nastale, ker so tulci tega naboja pretanki za ve\xc4\x8dkratno polnjenje (po dolo\xc4\x8denem \xc5\xa1tevilu polnjenj na spodnjem robu postanejo sod\xc4\x8dkasti) in jim izvleka\xc4\x8d praznih tulcev odtrga dno, pri \xc4\x8demer sila smodni\xc5\xa1kega polnjenja zlomi tudi sam izvleka\xc4\x8d. Takih nabojev ostale pi\xc5\xa1tole ne sprejmejo, ker imajo manj\xc5\xa1o toleranco le\xc5\xbei\xc5\xa1\xc4\x8da naboja, zato naboj ne\xc2\xa0\xc2\xbbsede\xc2\xab\xc2\xa0v le\xc5\xbei\xc5\xa1\xc4\x8de, kar prepre\xc4\x8di zapiranje zaklepa.'